
RADVILIŠKIO RAJONO SAVIVALDYBĖS TARYBA

SPRENDIMAS
DĖL S. NĖRIES GATVĖS PAVADINIMO PAKEITIMO

2025 m.                       d. Nr.
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ ir įgyvendindama Lietuvos gyventojų genocido ir rezistencijos tyrimo centro 2024 m. liepos 2 d. sprendimą Nr. SVOA-101 „Dėl viešojo objekto pašalinimo“, Radviliškio rajono savivaldybės taryba nusprendžia:
.	Pakeisti Baisogalos mstl. S. Nėries g. pavadinimą į Slėnio g. pavadinimą (planas pridedamas).
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.



Savivaldybės meras 	






RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL S. NĖRIES GATVĖS PAVADINIMO PAKEITIMO“
AIŠKINAMASIS RAŠTAS

2025 m. balandžio 7 d.
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Radviliškio rajono savivaldybės administracija gavo Lietuvos gyventojų genocido ir rezistencijos centro 2024-07-02 sprendimą dėl Baisogalos mstl. S. Nėries g. pavadinimo netinkamumo. Reikalaujama šį viešąjį objektą pašalinti per 3 mėnesius.
Baisogalos seniūnija 2024-08-01 iniciavo apklausą savivaldybės puslapyje (https://radviliskis.lt/skelbimai/kvietimas-teikti-pasiulymus-del-gatviu-pavadinimu-keitimo-baisogalos-miestelyje/) dėl naujo gatvės pavadinimo siūlymo.
2024-09-23 Baisogalos kultūros centre buvo sušaukta Baisogalos seniūnijos aptarnaujamos teritorijos gyventojų sueiga, kurioje dalyvavo 26 gyventojai. Didžioji dalis susirinkusių į sueigą gyventojų nesutiko su gatvių pavadinimų keitimu ir prašė pavadinimų nekeisti.
Tačiau, atsižvelgus į tai, kad įstatymas gatvių pavadinimų ar jų keitimo funkciją priskiria rajono tarybai, o gyventojų balsas yra tik patariamasis, gyventojai pasiūlė galimą naują gatvės pavadinimo variantą – S. Nėries gatvės pavadinimą siūlė keisti į Slėnio gatvę. 
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatoriai – Lietuvos gyventojų genocido ir rezistencijos centras.
Projekto rengėjas – Savivaldybės administracijos Architektūros ir urbanistikos skyriaus vedėjo pavaduotojas Andrius Abromavičius.
.	Kaip šiuo metu yra reguliuojami sprendimo projekte aptarti teisiniai santykiai.
Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašas, patvirtintas Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Bus pašalintas netinkamas gatvės pavadinimas Baisogalos miestelyje.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, galiojančių teisės aktų keisti nereikės. 
.	Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti papildomų lėšų nereikės.
.	Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės juristu, kalbininku, administracijos direktoriumi
.	Numatomo teisinio reguliavimo poveikio vertinimo rezultatai.
Vertinimas nėra reikalingas.
.	Sprendimo projekto antikorupcinis vertinimas.
Vertinimas nėra reikalingas. 
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Lietuvos gyventojų genocido ir rezistencijos centro 2024-07-05 lydraštis „Dėl Lietuvos gyventojų genocido ir rezistencijos tyrimo centro sprendimų pateikimo“ su 
2024-07-02 sprendimu dėl Baisogalos mstl. S. Nėries g. pavadinimo netinkamumo, 2 lapai; 
Baisogalos seniūnijos 2024-10-02 raštas „Dėl gatvių pavadinimų keitimo“;
Valstybinės lietuvių kalbos komisijos 2024-10-24 raštas „Dėl gatvių pavadinimų“.



Architektūros ir urbanistikos skyriaus vedėjo pavaduotojas                                 Andrius Abromavičius


